Landbou departement verkwis miljoene | Die Vryburger
Tina Joemat-Pettersson, die Minister van Landbou, Bosbou en Visserye, het erken dat die Departement die astronomiese bedrag van R1,7 miljoen vermors het gedurende Mei vanjaar vir twee spog-dinees.
Een dinee is gehou voor begrotingstoespraak en een kort daarna.
Sy moes onder druk van opposisie partye die verantwoordelikheid aanvaar vir die twee gesellighede wat gehou is.
Tydens die geleenthede is duur geskenke uitgedeel aan gaste. Die spog-dinees is in die Kaapstadse Internasionale Konferensiesentrum gehou.
Die spyskaart het talle vleisgeregte, groente en 'n groot verskeidenheid nageregte gebied terwyl 'n bekende violiste-groep die gaste met hulle musiek vermaak het.
"As dit haar eie geld was, is dit 'n ander saak, maar dit is belastingbetalers se geld wat so verspil word," is deur 'n LP van 'n opposisie party geopper.
'n Woordvoerder van Oranje Sake Instituut het gesê dit is 'n skande dat die minister so roekeloos omgaan met belastingbetalers se geld terwyl daar duisende mense in die lans sit sonder kos en woonplekke.
Foto – Minister
One thought on "Landbou departement verkwis miljoene"
Koos Vannermêrre June 18, 2013 at 5:12 pm
Ek wonder: dié miljoene rande se spogdinees wat dié antie gehou het: het Pieter Mulder, baas van die VF+ hulle ook bygewoon? Of ván hulle? Of het hy dalk geweier omdat hy nie belastingbetalers se geld wou mee-blaas nie?
Want sien, hy is mos darem haar adjunk of hoe? En 'n adjunk moet darem mos so veel as moontlik van sy baas se amptelike funksies bywoon, nie waar nie?